U-I-316/05
Natisni
Opravilna št.:
U-I-316/05
Datum odločitve:
7. 2. 2007
ECLI:
ECLI:SI:USRS:2007:U.I.316.05
Akt:
Zakon o izvajanju rejniške dejavnosti (Uradni list RS, št. 110/02) (ZIRD), 2. čl., Zakon o zakonski zvezi in družinskih razmerjih (Uradni list RS, št. 69/04 – ur. p. b.) (ZZZDR), 120. čl. in Zakon o socialnem varstvu (Uradni list RS, št. 36/2004 – ur. p. b.) (ZSV), 88. čl.
Izrek:
Pobuda za začetek postopka za oceno ustavnosti 2. člena Zakona o izvajanju rejniške dejavnosti (Uradni list RS, št. 110/02), 120. člena Zakona o zakonski zvezi in družinskih razmerjih (Uradni list RS, št. 69/04 – ur. p. b.) in 88. člena Zakona o socialnem varstvu (Uradni list RS, št. 36/2004 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
David Zavec, Hoče
Datum vloge:
21. 11. 2005
Vrsta odločitve:
sklep
Vrsta rešitve:
zavrženje
Dokument:
US27161
Dokument v PDF obliki:
U-I-316-05.pdf
99 KB
Prenesite datoteko
U-I-316/05-9
7. 2. 2007
SKLEP
Ustavno sodišče je v postopku za preizkus pobude Davida Zavca in Patricije Potočnik, obeh iz Hoč, ki ju zastopa zakonita zastopnica Vida Berglez iz Hoč, na seji 7. februarja 2007
sklenilo:
Pobuda za začetek postopka za oceno ustavnosti 2. člena Zakona o izvajanju rejniške dejavnosti (Uradni list RS, št. 110/02), 120. člena Zakona o zakonski zvezi in družinskih razmerjih (Uradni list RS, št. 69/04 – ur. p. b.) in 88. člena Zakona o socialnem varstvu (Uradni list RS, št. 36/2004 – ur. p. b.) se zavrže.
Obrazložitev
1. Pobudnika izpodbijata 2. člen Zakona o izvajanju rejniške dejavnosti (ZIRD), po katerem se rejenca namesti v rejniško družino na podlagi odločbe centra za socialno delo. Nasprotujeta tudi določbi 120. člena Zakona o zakonski zvezi in družinskih razmerjih (ZZZDR), po kateri ima Center za socialno delo pravico odvzeti otroka in ga dati v vzgojo in varstvo drugi osebi ali zavodu. Navedenima določbama in 88. členu Zakona o socialnem varstvu (ZSV) očitata, da socialno skrbstvo odloča o vzgoji in varstvu otrok, to pa naj ne bi bilo v skladu z ratificirano Evropsko konvencijo o uresničevanju otrokovih pravic (Uradni list RS, št. 86/99, MP, št. 26/99, MEKUOP) ter s členi 8, 15, 22, 35, 53 in 56 Ustave.
2. Po 24. členu Zakona o Ustavnem sodišču (Uradni list RS, št. 15/94 – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis neposredno posega v pravice, pravne interese oziroma pravni položaj pobudnikov. Ugoditev njihovemu predlogu pa mora privesti do izboljšanja njihovega pravnega položaja (tako npr. Ustavno sodišče v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X,76).
3. Pravni interes za oceno ustavnosti navedenih predpisov pobudnika utemeljujeta z navedbo, da ti predpisi neposredno posegajo v njune pravice, pravne interese in pravni položaj. Pobudnika ne pojasnita, na kakšen način bi ugoditev njuni pobudi privedla do izboljšanja njunega pravnega položaja.
4. Ker pravnega interesa za izpodbijanje zakonskih določb ni mogoče utemeljiti zgolj s pavšalnim zavzemanjem za drugačno normativno ureditev, pritožnika pa lastnega pravnega interesa nista izkazala, je Ustavno sodišče njuno pobudo zavrglo.
5. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodnika dr. Zvonko Fišer, Lojze Janko, mag. Marija Krisper Kramberger, Milojka Modrijan in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj